Some Girls

Some Girls je štrnásty štúdiový album anglickej rockovej skupiny The Rolling Stones. Oficiálne bol prvýkrát vydaný dňa 9. júna 1978 cez ich hudobné vydavateľstvo Rolling Stones Records. Nahrávanie prebiehalo od októbra 1977 do februára 1978 v Pathé Marconi Studios v Paríži. Pod pseudonymom Glimmer Twins ho produkovali hlavní autori originálnych skladieb kapely, spevák Mick Jagger a gitarista Keith Richards. Nahrávanie technicky zabezpečoval angličan Chris Kimsey.
Keďže hudobnému priemyslu dominovalo disco a mladšie rockové kapely, v roku 1976 popularita skupiny Rolling Stones klesala. Okrem sa stalo novovznikajúcou kultúrnou silou v Spojenom kráľovstve punkrockové hnutie. Keith Richards v tomto období riešil hlavne svoje právne problémy a tak sa stal hlavnou tvorivou silou pri výrobe nahrávok albumu "Some Girls" spevák Mick Jagger. Vďaka tomu, že čerpal vplyvy aj z aktuálne populárnej tanečnej hudby, najmä z diska, výsledky ich práce boli produktívne, vzniklo viacero nápadov, ktoré pokračovali repertoárom, ktorý kapele The Rolling Stones vyšiel aj na nasledujúcich albumoch.
"Some Girls" bol prvým albumom, na ktorom ako plnohodnotný člen kapely účinkuje gitarista Ronnie Wood, ktorý predtým prispel aj k niektorým skladbám predchádzajúcich dvoch albumoch skupiny, "It's Only Rock'n Roll" (1974) a "Black and Blue" (1976). So stabilnou zostavou po prvýkrát po niekoľkých rokoch, album znamenal pre Rolling Stones návrat ku koreňom a na rozdiel od mnohých ich predchádzajúcich projektov na ňom veľa hosťujúcich hudobníkov nebolo. Významne na album z externistov prispel hráč na bluesovú harmoniku Sugar Blue (vlastným menom James Whiting) Okrem titulnej nahrávky hrá aj v skladbe „Miss You“ .
Napriek kontroverziám ohľadom obalu a obsahu textov, "Some Girls" bol komerčným úspechom. Jeho vrcholmi bolo druhé miesto v rebríčku UK Albums Chart a prvenstvo v hodnotení US "Billboard" Top LPs &amp; Tape chart. Album sa stal sa najpredávanejším v Spojených štátoch. Do roku 2000 bol v krajine certifikovaný asociáciou Recording Industry Association of America (RIAA) za predaj šiestich miliónov kópií. Vzišlo z neho niekoľko hitových singlov, ktoré sa na desaťročia stali stálicami rockových rádií: „Beast of Burden“ (v USA číslo osem), „Shattered“ (v USA číslo 31), „Respectable“ (v Spojenom kráľovstve číslo 23). Vrcholom je singel „Miss You“, ktorý sa dostal na prvé miesto v Spojených štátoch a na tretie v Spojenom kráľovstve.
Album "Some Girls", ktorý sa odrazil od relatívneho sklamania kritiky albumom "Black and Blue", tentoraz zaznamenal uznanie, pričom mnohí recenzenti ho označili za návrat skupiny ku klasike a do formy a považovali ho za ich najlepší album od "Exile on Main St." (1972). "Some Girls" sa stal jediným albumom Rolling Stones, ktorý bol nominovaný na cenu Grammy v kategórii Album roka. Retrospektívne si naďalej získava uznanie, pričom mnohí oceňujú schopnosť kapely spájať aktuálne hudobné trendy s ich pôvodným charakteristickým štýlom. Album "Some Girls" je považovaný za jednu z najlepších nahrávok kapely a časopis "Rolling Stone" ho zaradil do svojho zoznamu „500 najlepších albumov všetkých čias“.
Zoznam skladieb.
Poznámka: Severoamerické kópie albumu vo formáte 8-track tape obsahujú rozšírené verzie skladieb „Miss You“ a „Beast of Burden“ a upravené verzie skladieb „Far Away Eyes“, „Shattered“ a „Just My Imagination (Running Away with Me)“.
Výroba albumu.
Titulky albumu sú zo zápisu z deluxe edície z roku 2011. Čísla skladieb uvedené v zátvorkách nižšie vychádzajú z číslovania skladieb na disku CD.